เรื่องร้องเรียน: ซอยตรงข้ามร้านส้มตำเจ๊โส ถังขยะวางที่ปากซอยไม่เพียงพอ ขยะเต็มเร็ว ล้นกองเต็ม เพราะมีคนภายนอกซอย และบริเวณใกล้เคียงมาทิ้งขยะด้วย และมีคนมาคุ้ยเปิดถุงขยะ ทำให้สกปรก และมีหนู จำนวนมาก
การดำเนินการของเจ้าหน้าที่: จุดดังกล่าวตามที่ผู้ร้องแจ้งมานั้นฝ่ายรักษาความสะอาดและสวนสาธารณะสำนักงานเขตบางรักได้จัดเจ้าหน้าที่เข้าดำเนินการตรวจสอบแล้วปรากฎว่าไม่ใช่จุดพักขยะที่สำนักงานเขตกำหนดเป็นเพียงถังขยะที่ประชาชนในซอยดังกล่าวลากออกมาตั่งรอรถเก็บขนมูลฝอยของสำนักงานเขตมาจัดเก็บให้ในช่วงเวลาหลังจากเลิกทำการค้าในจุดดังกล่าวแล้วมีประชาชนในบริเวณนั้นนำมากองรวมไว้อีกทีจึงทำให้มีปริมาณขยะมูลฝอยมากตามภาพที่ผู้ร้องเรียนแจ้งมาการทีผู้ร้องจะขอถังขยะเพิ่มจะต้องประสานกับร้านค้าที่ทำการค้าและประชาชนที่พักอาศัยในจุดดังกล่าวเพราะเป็นพื้นที่ของเอกชนประกอบกับจุดดังกล่าวเป็นพื้นที่ค้าขายอาหาร ระยะเวลาในการปฎิบัติหน้าของเจ้าหน้าที่เก็บขนมูลฝอยของฝ่ายรักษาความสะอาดและสวนสาธารณะจะเริ่มปฎิบัติงานตั่งแต่เวลา 21.00 - 05.00 น. ของทุกวัน
ความเห็นของผู้แจ้ง: ขอบอกว่า ไม่ใช่การแก้ปัญหาตามที่แจ้งไปค่ะ   ทราบดีว่า ไม่ใช่จุดพักขยะที่สำนักงานเขตกำหนด แต่เป็นจุดทิ้งขยะของคนในซอย ซึ่ง จำนวนขยะในแต่ละวันมากเกินกว่าจำนวนถังที่มี ทำให้ต้องกองไว้นอกถัง ทุกๆคืน  เพราะมีคนนอกซอย มาทิ้งร่วมด้วย ขณะรอเวลารถขยะมาเก็บ ทำให้มีคนมารื้อกองขยะ มีหนู มาคุ้ยเขี่ย สกปรกมาก  รูปที่ส่งไปแจ้ง คือกลางคืน ส่วนรูปที่ถ่าย กลับมาให้ดู ว่าเรียบร้อย คือเวลากลางวัน หลังจากรถขยะมาเก็บ และ ร้านข้าวมันไก่ได้ทำสะอาดบริเวณนั้นทุกๆวัน ถ้าแก้ปัญหาแบบนี้ แล้วบอกว่า เรียบร้อย อย่าทำดีกว่า
พื้นที่: แขวงสีลม เขตบางรัก กรุงเทพมหานคร